C 240/20
RO
Jurnalul Oficial al Uniunii Europene
22.6.2022
V (Anunțuri)
PROCEDURI REFERITOARE LA PUNEREA ÎN APLICARE A POLITICII ÎN DOMENIUL CONCURENȚEI
COMISIA EUROPEANĂ Notificare prealabilă a unei concentrări (Cazul M.10755 – ADVENT / IRCA) Caz care poate face obiectul procedurii simplificate (Text cu relevanță pentru SEE)
(2022/C 240/07) 1.
La data de 13 iunie 2022, Comisia a primit, în temeiul articolului 4 din Regulamentul (CE) nr.
139/2004 al Consiliului (1), o notificare a unei concentrări propuse.
Notificarea vizează următoarele întreprinderi: — AI Tiramisù S.r.l. („Bidco”, Italia), controlată de Advent International Corporation („Advent”, SUA); — IRCA S.p.A. („IRCA”, Italia), controlată de The Carlyle Group (SUA).
Advent dobândește, în sensul articolului 3 alineatul (1) litera (b) din Regulamentul privind concentrările economice, controlul unic asupra întregii întreprinderi IRCA.
Concentrarea se realizează prin achiziționare de acțiuni.
2.
Activitățile economice ale întreprinderilor respective sunt următoarele:
— Advent este un investitor în societăți necotate care își are sediul în Boston, SUA, și care își desfășoară activitatea la nivel mondial în sectoarele achiziționării de participații la capital și gestionării fondurilor de investiții în diverse sectoare, inclusiv sectoarele sănătății, industriei, tehnologiei, comerțului cu amănuntul, bunurilor de consum și activităților recreative, serviciilor pentru întreprinderi și serviciilor financiare.
Una dintre societățile din portofoliul său este Cadic, un distribuitor de ingrediente funcționale și de produse chimice de specialitate care își desfășoară activitatea în Europa, în America de Nord și în regiunea Asia-Pacific; — IRCA este o întreprindere cu sediul în Italia care își desfășoară activitatea în sectorul ingredientelor alimentare, producând și vânzând ingrediente semifinite pentru ciocolată, produse de brutărie (produse de patiserie și pâine) și înghețată.
IRCA își desfășoară activitatea în principal în Italia și, într-o mai mică măsură, în SEE și la nivel mondial. 3.
În urma unei examinări prealabile, Comisia Europeană constată că tranzacția notificată ar putea intra sub incidența Regulamentului privind concentrările economice.
Cu toate acestea, nu se ia o decizie finală în această privință.
În conformitate cu Comunicarea Comisiei privind o procedură simplificată de analiză a anumitor concentrări în temeiul Regulamentului (CE) nr.
139/2004 al Consiliului (2), trebuie precizat că acest caz poate fi tratat conform procedurii prevăzute în comunicare.
4.
Comisia invită părțile terțe interesate să îi prezinte eventualele observații cu privire la operațiunea propusă.
(1) JO L 24, 29.1.2004, p. 1 („Regulamentul privind concentrările economice”).
(2) JO C 366, 14.12.2013, p. 5.